6 Ɛnna Ɔhene Dario kae sɛ wɔnkɔhwehwɛ, na wɔkɔhwehwɛɛ ɔdan a wɔde kyerɛwtohɔ ne akorade sie mu wɔ Babilon no mu.2 Na wokohuu nhoma mmobɔwee bi wɔ Ekbatana abankɛse mu wɔ Media mantam mu; asɛm a na wɔakyerɛw wom ni:3 “Ɔhene Kores afe a edi kan mu no, Ɔhene Kores hyɛɛ mmara wɔ Onyankopɔn fi a ɛwɔ Yerusalem+ no ho sɛ: ‘Wɔnsan nsi ofi no ma ɛnyɛ baabi a wɔbɔ afɔre. Ne tenten nyɛ basafa 60* na ne tɛtrɛtɛ nso nyɛ basafa 60; wɔnto ne fapem no yiye.+4 Wɔmfa abo akɛse a ɛdeda so abiɛsa abiɛsa ntoa fapem no so, na wɔmfa nnua ntoa so;+ ɛho sika nyinaa, wonnye mfi ɔhene fi.+5 Onyankopɔn fi sika kɔkɔɔ ne dwetɛ nneɛma a Nebukadnesar sesaw fii asɔrefi a ɛwɔ Yerusalem de kɔɔ Babilon no+ nso, wonyiyi na wɔnsan mfa nkɔ Yerusalem asɔrefi nkogu faako a egu wɔ Onyankopɔn fi+ hɔ.’6 “Enti Tatenai a woyɛ amrado wɔ Asubɔnten no* agya, ne Setar-Bosenai ne mo mfɛfo, amansin asoafo a mowɔ asuogya+ hɔ no, monhwɛ na moankɔ hɔ.7 Mommfa mo asɛm nnkɔ Onyankopɔn fi adwuma no so. Yuda amrado ne Yuda mpanyimfo no besi Onyankopɔn fi no asi ne sibea.8 Afei nso, merehyɛ mmara ama moahu nea mode bɛma Yuda mpanyimfo no de asi Onyankopɔn fi no bio; tow a wogyigye wɔ Asubɔnten no agya ma ɔhene no,+ wɔmfa bi mma mmarima no ntɛm mma wɔmfa nsi ɔdan no; wɔmfa mma wɔn daa.+9 Na nneɛma a wohia nyinaa, anantwi mma,+ adwennini,+ ne nguan mma+ a wɔde bɛbɔ ɔhyew afɔre ama ɔsoro Nyankopɔn, ne hwiit+ ne nkyene+ ne bobesa+ ne ngo;+ nea asɔfo a wɔwɔ Yerusalem bɛka no, da biara wɔmfa mma wɔn; wonnyae da.10 Ɛno bɛma daa wɔatumi abɔ afɔre a ɛsɔ ɔsoro Nyankopɔn ani na wɔabɔ mpae asrɛ nkwa tenten ama ɔhene ne ne mma.+11 Mahyɛ nso sɛ obiara a obebu mmara yi so no, wonyi ne dan so dua na wɔnsɛn no wɔ so, na wɔmfa ne fi nyɛ agyananbea.*12 Na ɔhene anaa ɔman biara a obebu mmara yi so na wateɛ ne nsa asɛe Onyankopɔn fi a ɛwɔ Yerusalem no, Onyankopɔn a wama ne din atena hɔ no+ nnan wɔn ahenni mmutuw. Me Dario na mahyɛ mmara yi. Ma wɔnyɛ no ntɛm.”13 Ntɛmpa ara na Tatenai a ɔyɛ amrado wɔ Asubɔnten no agya ne Setar-Bosenai+ ne wɔn mfɛfo no yɛɛ nea Ɔhene Dario kae sɛ wɔnyɛ no nyinaa.14 Na Yuda mpanyimfo no annyae ofi no si,+ na odiyifo Hagai+ ne Ido banana Sakaria+ nkɔmhyɛ no kanyan wɔn ma wɔkɔɔ so yɛɛ adwuma no; wosi wiei sɛnea Israel Nyankopɔn ahyɛde+ ne Kores+ ne Dario+ ne Persia hene Artasasta+ ahyɛde no te.15 Wosii ofi yi wiei bosome Adar* da a ɛto so abiɛsa, Ɔhene Dario ahenni afe a ɛto so asia mu.16 Ɛnna Israelfo, asɔfo, Lewifo,+ ne ɔmanfo nkae a wokodii obi man so a wɔasan aba no de anigye buee Onyankopɔn fi no ano.*17 Na wɔde anantwinini 100, adwennini 200, ne nguan mma 400 bae sɛ wɔmfa mmue Onyankopɔn fi no ano; ɛne mpapo 12 a wɔde bɛbɔ bɔne ho afɔre ama Israel nyinaa sɛnea Israel mmusuakuw no dodow te.+18 Sɛnea wɔakyerɛw wɔ Mose nhoma no mu no,+ wɔhyehyɛɛ asɔfo no sɛnea wɔn akuw te, na wɔde Lewifo no nso tuatuaa wɔn nnwuma ano sɛnea wɔn nkyekyɛm te maa Onyankopɔn som adwuma wɔ Yerusalem.+19 Bosome a edi kan no da a ɛto so 14 no, wɔn a wokodii obi man so a wɔasan aba no dii Twam no.+20 Saa bere no, na asɔfo ne Lewifo no nyinaa adwira wɔn ho+ ma wɔn ho atew, enti wokum Twam guan no de bɔɔ afɔre maa wɔn a wɔasan aba no, ne wɔn nuanom asɔfo no ne wɔn ankasa ho.21 Na Israelfo a wɔasan aba wɔn kurom no dii bi. Ná ebinom nso atew wɔn ho afi asaase no so aman no bra fĩ* ho aba wɔn nkyɛn abɛsom* Israel Nyankopɔn Yehowa; wɔn nyinaa nso dii bi.+22 Afei nso, wɔde anigye dii Paanoo a Mmɔkaw* Nnim Afahyɛ+ no nnanson; Yehowa maa wɔn ani gyei, na ɔmaa Asiria hene nyaa wɔn ho adwempa,+ na ɔboaa wɔn* wɔ nokware Nyankopɔn, Israel Nyankopɔn fi adwuma no ho.
twi_Latn